CELEX: 22005D0956
Language: hu
Date: 2005-12-19 00:00:00
Title: 2005/956/EK: A mezőgazdasági vegyes bizottság 4/2005 határozata ( 2005. december 19. ) az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás 9. melléklete 1. függelékének módosításáról

29.12.2005   
            
            
               HU
            
            
               Az Európai Unió Hivatalos Lapja
            
            
               L 346/44
            
         
      A MEZŐGAZDASÁGI VEGYES BIZOTTSÁG 4/2005 HATÁROZATA
   
   (2005. december 19.)
   az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás 9. melléklete 1. függelékének módosításáról
   (2005/956/EK)
   A MEZŐGAZDASÁGI VEGYESBIZOTTSÁG,
   tekintettel az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodásra és különösen annak 11. cikkére,
   mivel:
   
               (1)
            
            
               Az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás (a továbbiakban: „a megállapodás”) 2002. június 1-jén lépett hatályba.
            
         
               (2)
            
            
               A megállapodás 9. mellékletének célja, hogy támogassa a Közösségből és a Svájcból származó, biotermeléssel előállított mezőgazdasági termékek és élelmiszerek kereskedelmét.
            
         
               (3)
            
            
               A megállapodás 9. melléklete 8. cikkének (2) bekezdése értelmében a munkacsoport megvizsgálja a Szerződő Felek saját törvényi és rendeleti rendelkezéseinek helyzetét és egyebek mellett megfogalmazza a 9. melléklet függelékeinek kiigazítására és frissítésére irányuló javaslatait, amelyeket a vegyes bizottság elé fog terjeszteni
            
         
               (4)
            
            
               A 9. melléklet 1. függeléke előírja, hogy mely rendeleti rendelkezéseket kell a Közösségben, illetőleg Svájcban alkalmazni a biotermeléssel előállított mezőgazdasági termékek és élelmiszerek kereskedelmére.
            
         
               (5)
            
            
               Indokolt a megállapodás 9. mellékletének 1. függelékét kiigazítani a közösségi és a svájci rendeleti előírások jelenlegi helyzetének megfelelően,
            
         A KÖVETKEZŐKÉPPEN HATÁROZOTT:
   1. cikk
   Az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás 9. melléklete 1. függelékének helyébe az e határozathoz csatolt szöveg lép.
   2. cikk
   Ez a határozat 2006. január 1-jén lép hatályba.
   
      Kelt Brüsszelben, 2005. december 19-én.
      
         
            A mezőgazdasági vegyes bizottság részéről
         
         
            az Európai Közösség küldöttségének vezetője
         
         Aldo LONGO
         
         
            a svájci küldöttség vezetője
         
         Christian HÄBERLI
         
         
            a Mezőgazdasági Vegyes bizottság titkára
         
         Remigi WINZAP
         
      
   
   
      MELLÉKLET
      
         
            „1. FÜGGELÉK
            A Közösségben alkalmazandó rendeleti rendelkezések
            A legutóbb a 2254/2004/EK bizottsági rendelettel (HL L 385., 2004.12.29., 20. o.) módosított, a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló, 1991. június 24-i 2092/91/EGK tanácsi rendelet (HL L 198., 1991.7.22., 1. o.).
            A legutóbb a 746/2004/EK rendelettel (HL L 122., 2004.4.26., 10. o.) módosított, a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló 2092/91/EGK tanácsi rendeletben a harmadik országokból származó behozatalra előírt szabályozás végrehajtására vonatkozó részletes szabályok megállapításáról szóló, 1992. január 14-i 94/92/EGK bizottsági rendelet (HL L 11., 1992.1.17., 14. o.).
            A legutóbb a 2020/2000/EK rendelettel (HL L 241., 2000.9.26., 39. o.) módosított, a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló 2092/91/EGK tanácsi rendelet VI. melléklete tartalmának meghatározásáról, továbbá az 5. cikke (4) bekezdésében foglalt rendelkezések végrehajtására vonatkozó részletes szabályok megállapításáról szóló, 1993. január 29-i 207/93/EGK bizottsági rendelet (HL L 25., 1993.2.2., 5. o.).
            A legutóbb a 746/2004/EK rendelettel (HL L 122., 2004.4.26., 10. o.) módosított, a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló 2092/91/EGK tanácsi rendelet 11. cikke szerinti, harmadik országokból származó importhoz szükséges ellenőrzési tanúsítványra vonatkozó rendelkezések végrehajtása részletes szabályainak megállapításáról szóló, 2001. szeptember 7-i 1788/2001/EK bizottsági rendelet (HL L 243., 2001.9.13., 3. o.).
            A takarmányok, az összetett takarmányok és a takarmányalapanyagok ökológiai termelési módszerével kapcsolatos címkézési követelményekről és a 2092/91/EGK tanácsi rendelet módosításáról szóló, 2003. február 5-i 223/2003/EK bizottsági rendelet (HL L 31., 2003.2.6., 3. o.).
            A 2092/91/EGK tanácsi rendelet 6. cikke (3) bekezdésének a) pontjában előírt eltérés egyes vetőmag- és vegetatív szaporítóanyagfajták tekintetében történő fenntartásáról, valamint az eltéréshez kapcsolódó eljárási szabályok és kritériumok megállapításáról szóló, 2003. augusztus 14-i 1452/2003/EK bizottsági rendelet (HL L 206., 2003.8.15., 17. o.).
            A Svájcban alkalmazandó rendelkezések
            A legutóbb 2004. november 10-én (RO 2004 4891) módosított, a biogazdálkodásról, valamint a biotermékek és -élelmiszerek megnevezéséről szóló, 1997. szeptember 22-i rendelet (ordonnance) (biogazdálkodás-rendelet).
            A legutóbb 2004. november 10-én (RO 2004 4895) módosított, a biogazdálkodásról szóló, 1997. szeptember 22-i szövetségi gazdasági minisztériumi rendelet (ordonnance du Département fédéral de l'économie).
            Az egyenértékűségi megállapodásokból ki vannak zárva
            A biogazdálkodásra való átállás keretében előállított összetevőkből készült svájci termékek.
            A svájci kecskehústermelésből származó termékek, ha alkalmazták az állatokra a biogazdálkodásról és a biotermékek és -élelmiszerek megnevezéséről szóló 910.18 rendelet (ordonnance) 39d. cikke szerinti eltérést.”